Korrupsie blom in skole en lisensies | Die Vryburger
Skole en verkeersafdelings is volgens Corruption Watch (CW) die plekke waar korrupsie hoogty vier.
Die skole se syfer is 16% en dié van verkeersafdelings is 12%.
Die klagtes wissel van misbruik van gesag tot omkopery. Soos vantevore berig, word talle klagtes nie by CW aangemeld nie, omdat klaers intimidasie vrees.
Die Valke ondervind tans ‘n opwaartse tendens by verkeersbeamptes wat motoriste se bestuurslisensies “konfiskeer” met die hoop dat hulle omkoopgeld aangebied sal word.
‘n Regskenner van die Universiteit Johannesburg (UJ), dr. Mispa Roux sê dat die geheimhouding rondom korrupsie maak dat baie gevalle nie opgetel word nie en dat die tipe misdaad floreer.
Kenners is dit eens dat die syfers en statistiek van CW slegs die punt van die ysberg is.
7 thoughts on “Korrupsie blom in skole en lisensies”
dr Sakkie van der Merwe March 11, 2016 at 12:22 pm
Prince Alfred se verkeershoof vandag in die hof op klagtes van korrupsie, blykbaar leerling-lisensies gesmous. Dit is die “manne” in beheer van ons veiligheid in dorpe en op ons paaie.
Laban-mens March 11, 2016 at 12:41 pm
Ek het van adres verander binne n woonbuurt, nie eers van provinsies verander nie. Ook huur ek my plek, en die drama om my motorvoertuig lisensie te hernu, was genoeg om n hartaanval teweeg te bring ! Ek kan sien dat mense hierdie gemors en frustrasie gaan aflag, en die spietkop liewer R50 gee, want jy sal in elkgeval net een keer per jaar jou motorlisensie hoef te wys. Hierdie NSA ” demokratiese reënboog wonderwerk, ” ruik slegter as n dooie slang !
Ruiter vd Forums March 11, 2016 at 1:06 pm
Prince Albert Sakman….Prince Albert.
Ruiter sal weet. Op Beaufort Wes met Truman Prince se geitjiesuster ook n ander storie.
Chris March 11, 2016 at 4:52 pm
Doen jouself en jou kind n guns. Betaal in die eerste plek die korrupte meneer/ vrou se vooitjie wat hulle vra. Dit gaan jou kind vernedering en vir jouself baie geld spaar. Stuur hom of haar na n bestuurskool vir lesse. Vra die instrukteur reguit wat die omkoopgeld gaan wees. Betaal dit of…wag tot n eerlike inspekteur hom/haar toets. Dit kan maande duur. Selfs n jaar of twee.. Selfs die leerling sal moontlik weer oorgedoen moet word. Is ek ook korrup?
Ruiter vd Forums March 11, 2016 at 10:43 pm
Nee. Net n latente krimineel.
Andersyds stel jy n goeie voorbeeld vir jou bloedjie.
Inderwaarheid so goed – sy/hy is teelaarde om in die ANC koukus te dien.
Leana March 11, 2016 at 11:45 pm
Sien al Chis se bloedjie as ons volgende staatspresident word. Voed hom/haar op in die wee van die ANC dan is sy toekoms verseker.
Afrikanus March 12, 2016 at 10:07 am
Verkeersbeampte omkopery – klink soos Rusland, waar die bestuurders al kameras in hulle motors installeer om die manne op te neem as hulle wil omkoop.
Verskil tussen eerste en derde wereld. Hierso in Duitsland is daar geen lisensieskyfie op die motor nie, jou nommerplaat dien as bewys, en in die motor is daar voertuigpapiere wat altyd byderhand moet wees (‘n verkorte een, met die belangrikste gegewens). Mens registreer eenkeer by die stadsraad se verkeersafdeling, daarna word die lisensie jaarliks per aftrekorder hernu. Geen rystaan lastighede nie. As mens hierso aankom, moet mens binne die eerste ses maande jou Suid-Afrikaanse rybewys inruil vir ‘n duitse een (€29), dan hoef mens nie bestuurstoetse te doen nie. Dit word net so aanvaar.
Elke motor moet elke twee jaar deur die toets. Die toestand van die motor word deur ‘n ingenieur ondersoek, so ook die uitlaatgasse. Die ondersoek is nie verniet nie, dit kan so €160 kos. Deel van die nommerplaat is ‘n skyfie, wat die volgende toetsdatum aandui.